Ons is van mening dat die belegging wat die ouers van u skool in rekenaartegnologie gemaak het, uitstekend aangewend word om die leerproses te bevorder. Die Laerskool Wesbank is sonder twyfel die skool in Suid-Afrika wat van die verste gevorder het met die integrering van IT as hulpmiddel in die klaskamer. Wesbank sal in dié opsig ook nie hoef terug te staan vir enige ander skool in die land nie."